OzLabs/hebrew-wiki-articles huggingface dataset:
מ.פ.ק. קושיצה

מ.פ.ק. קושיצה (בסלובקית: MFK Košice) הוא מועדון כדורגל סלובקי מהעיר קושיצה שבמזרח סלובקיה. בעונת 2006/2007 משחקת הקבוצה בליגה הבכירה בסלובקיה (הקורגון ליגה). הקבוצה חגגה בתום עונת 2005/06 עלייה מהליגה הסלובקית השנייה.

== היסטוריה ==
המועדון הוקם ב-17 ביוני 1952. הקבוצה זכתה פעמיים באליפות הליגה הסלובקית הבכירה, בעונות 1996/1997 ו-1997/1998 אך בעונת 2003 הייתה אמורה הקבוצה להימכר לאיש עסקים איטלקי חשוב במטרה להופכה למועדון אירופי מוביל אך הדבר לא שינה דבר בקבוצה והיא נשרה לאחר שנתיים לליגה הסלובקית השנייה עד לתום עונת 2005/2006, בה סיימה את הליגה השנייה במקום הראשון ולכן עלתה ליגה, ביחד עם סנץ וסלובן ברטיסלאבה (הסיבה לעליית שלוש קבוצות הוא בהגדלת הליגה הסלובקית הבכירה מ-10 ל-12 קבוצות).

הקאמבק הגדול ביותר של הקבוצה הוא העפלה לשלב הבתים בליגת האלופות בעונת 1997/1998 כאשר בשלב ההעפלה הראשון נפגשה הקבוצה עם קבוצת איי. איי. האיסלנדית וניצחה בשני משחקי הגומלין. בשלב ההעפלה השני נפגשה הקבוצה עם קבוצת ספרטק מוסקבה וניצחה במשחק הראשון וסיימה בתיקו 0-0 במשחק השני ולכן עלתה לשלב הבתים. בשלב הבתים התמודדה עם קבוצת פיינורד, יובנטוס ומנצ'סטר יונייטד וסיימה את הבית במקום הרביעי האחרון כאשר מהבית עלו מנצ'סטר יונייטד מהמקום הראשון ויובנטוס מהמקום השני.

==תארים==
* הליגה הסלובקית (1993 - כיום)
** אלופה: 2 (1997, 1998)
* הגביע הסלובקי
** זוכה: 3 (1973, 1980, 1993)
** סגנית: 2 (1998, 2000)
* הסופר-קאפ הסלובקי
** זוכה: 1 (1998)
** סגנית: 1 (1999)
* הגביע הצ'כוסלובקי
** זוכה: 1 (1993)

==קישורים חיצוניים==

* 

קטגוריה:קבוצות כדורגל סלובקיות
קטגוריה:קבוצות כדורגל שהוקמו ב-1952
אורלי בן-גרטי

אורלי בן-גרטי (נולדה ב-29 במרץ 1977) היא שחקנית וזמרת ישראלית.

==ביוגרפיה==
בן-גרטי החלה לשחק בגיל חמש-עשרה, כשהופיעה בשנת 1992 בסרט הקולנוע של זאב רווח "טיפת מזל" לצד אריה מוסקונה וזהבה בן. ב־1994 השתתפה בתפקיד הראשי בסרטו של שמואל הספרי "שחור" לצד גילה אלמגור ורונית אלקבץ בדמותה הצעירה של רחל, דמותה של חנה אזולאי הספרי. הסרט זכה ב־6 פרסי אופיר והגיע למקום השני בפסטיבל הסרטים הבינלאומי בברלין. בן-גרטי הייתה מועמדת לפרס אופיר על תפקידה. ב-1995 השתתפה בסרט "שחקנים" לצד שמואל סגל, אקי אבני ורמי הויברגר. ב־1997 השתתפה בסרטו של דורון צברי "הבחור של שולי" שזכה בפרס "הסרט הקצר הטוב ביותר" לצד אריה אליאס ואורי גבריאל. באותה שנה החלה להשתתף בסדרת הטלוויזיה של איתן פוקס "פלורנטין" לצד סמי הורי ואיילת זורר. ב-1999 שיחקה בתפקיד הראשי לצד אלברט אילוז ודפנה רכטר בסרט "צור הדסים". בן-גרטי הייתה מועמדת לפרס אופיר בקטגוריית שחקנית השנה על התפקיד שביצעה. בשנת 2000 גילמה את "מונה ליזה אזולאי" בסרטו של אייל חלפון "אתה חייב לעשות מזה סרט" המבוסס על סיפורים אמיתיים. באותה שנה גם השתתפה בתפקיד הראשי בסרט של שמואל קלדרון "המפלס העליון" לצידו של שמואל קלדרון וריטה שוקרון.

בשנת 2002 הוציאה לרדיו ארבעה סינגלים "מטריד", "דוהה באוויר", "נסיכה" ו"ביני לביני". 

בשנת 2005 השתתפה בפרסומת הטלוויזיה לווינר מטעם המועצה להסדר ההימורים בספורט.

עברה להתגורר בלונדון על מנת לפתח את קריירת המוזיקה שלה.

==קישורים חיצוניים==

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1977
קטגוריה:ישראלים שנולדו ב-1977
ג'ירפות (סרט)

"ג'ירפות" הוא סרט קולנוע ישראלי, בבימויו של צחי גראד, שיצא לאקרנים בשנת 2001.

==עלילה==
הסרט עוקב אחר שלוש נשים צעירות, המתגוררות בבניין משותף בתל אביב, ואינן מכירות כלל האחת את השנייה, אביגיל בק (טינקרבל), דפנה מלמד-אבני (לי את גליק) ואפרת (מיטל דוהן). ערב אחד אביגיל נכנסת בטעות לרכב המוביל אותה לצילומי סרט-קולנוע אליו הייתה אמורה להגיע דפנה המגיעה אף היא בטעות לפגישה רומנטית עם הבחור איתו הייתה אמורה לצאת אפרת. אפרת נשארת לבדה, ומסתובבת ברחובות תל אביב. בין הדמויות השונות וסביב מקבץ טעויות זה מתגוללים סיפורי אהבה, חברויות ואף פרשיית רצח מסתורית.
==הפקה ופרסים==
הפקת הסרט נמשכה כשלוש שנים בתקציב של כ-750,000 דולר, שבמאי הסרט צחי גראד היה שותף גם להפקה, וכתב את התסריט. הסרט יצא לסדרה של הקרנות טרום בכורה בסוף שנת 2001. כשמינית מהתקציב שלו (100,000 דולר) הוקדשה לשיווק, אך הוא לא זכה להצלחה מסחרית.

הסרט היה מועמד ל-13 פרסי אופיר בשנת 2001, אך לא זכה באף אחד.	

הסרט היה מועמד לפרס וולגין לסרט עלילתי באורך מלא בפסטיבל הקולנוע ירושלים 2001 וזכה בפרס התסריט בפסטיבל.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| מיטל דוהן|| אפרת
|-
| לי את גליק|| דפנה מלמד-אבני
|-
| טינקרבל|| אביגיל בק
|-
| מיכה סלקטר || אבנר פוקס
|-
| גל זייד || דני בירנבוים
|-
| אלישבע מיכאלי || גברת תמיר
|-
| מודי בר-און || מיכה
|-
| ירון מוטולה || שימי
|-
| יעל נבי || דלית
|-
| שרון מלכי || העיוורת
|-
| אשר סיוון || ציון
|-
| יעל דן || מראיינת
|-
| יעל אלמוג || עובדת
|}

==קישורים חיצוניים==

* 
* - ראיון עם צחי גראד על בימוי הסרט
== הערות שוליים ==

קטגוריה:סרטי 2001
קטגוריה:סרטי דרמה ישראליים
קטגוריה:תל אביב-יפו בקולנוע
קטגוריה:ג'ירפיים בתרבות
קטגוריה:סרטים ישראליים משנת 2001
ליקווידו

ליקווידו (Liquido) הייתה להקת רוק אלטרנטיבי גרמנית שפעלה ב-1996–2009. הלהיט הגדול ביותר שלה היה Narcotic, שיצא עם אלבום הדמו שלה ומכר 700,000 עותקים. כמה מהלהיטים המאוחרים יותר והפחות מצליחים של הלהקה היו "Play some rock", "Stay with me" ו-"Ordinary life". כמו כן הם חידשו את השיר Twist and Shout של להקת ה־Top-Notes בגרסת רוק אלטרנטיבי.

==חברי ההרכב==
* טים איירמאן (גיטרה, שירה)
* וולפגאנג שרודל (גיטרה, קלידים, פסנתר, שירה)
* וולפגאנג מילר (תופים)
* סטפן שלוט-הולטווס (גיטרה בס)

==דיסקוגרפיה==

<div style="direction: ltr;">
* Float (2005)
# Flip To Play
# Lay Your Head Down
# Love Me Love Me
# Bulletin
# Mr. Officer
# Ordinary Life
# Fake Boys/Girls
# No Sensitive Healing
# The Final Strike
# High Roller
# Drag Me Down
# The Standard
# Jump Off
# Valentine
# Prostitute [Bonus Track]
* Ordinary Life (2005)
# Ordinary Life
# The Jump Off
# At The Movies
* Stay With Me (2002)
# Stay With Me
# All Dead Wrong
# Gone To Lose
# Brown Girl In The Ring
* Alarm! Alarm! (2002)
# 7 Inches
# Stay With Me
# All Dead Wrong
# Shoot Me, I'm a Fool
# Why Are You Leaving?
# Not Again
# Umbrella Song
# Just A Boy
# Page One
# Get It All Done
# Wine Like Water
# What's Next
# What The Heck!
# Take Off, Go Far
* Why Are You Leaving? (2002)
# Why Are You Leaving?
# Get It All Done
# Lay Back, Darling
# Twist & Shout
* Tired (2000)
# Tired (radio edit)
# Tired (long version)
# Gone To Loose
# Suzanne (Is A Liar)
* Made In California (2000)
# Made In California
# Crown's Nest
# Ticket To Anywhere (pro-fantasy mix)
# Video/Multimedia Track
* At The Rocks (2000)
# The Joke Is On You
# Parkdrive 31
# Catch Me
# Tired
# The Opera
# Made In California
# Play Some Rock
# On The Radio
# Suzanne (Is A Liar)
# Finally Fine
# Curtain Fall
* Play Some Rock (2000)
# Play Some Rock
# Curtain Fall (long version)
# Heartbreaker No. 1
# Fake Of Emotions (demo '96)
* Clicklesley (1999)
# Clicklesley (single version)
# Clicklesley (album version)
# Forever Yours
# Narcotic (demo version '96)
* Doubledecker (1999)
# Doubledecker (radio edit)
# Sick Strip Game
# Clown
# Focus (demo '96)
* Liquido (1999)
# I Won't Try
# Swing It
# Doubledecker
# Clicklesley
# Wake Me Up
# I'll Have It All Today
# Narcotic
# What You Keep Inside
# Clown
# Ticket To Anywhere
# Saturday Rocks
* Narcotic (1998)
# Narcotic (radio edit)
# Narcotic (long version)
# Amie
# Agree To Stay
* Narcotic Demo '96 (1996)
# Narcotic
# Fake Of Emotion
# Totally Snug
# Focus
# San San</div>

==קישורים חיצוניים==

קטגוריה:להקות רוק אלטרנטיבי
קטגוריה:להקות גרמניות
קטגוריה:להקות שהוקמו בשנת 1996
ריי קופר

ריי קופר (באנגלית: Ray Cooper; נולד ב-19 באוגוסט 1942) הוא מוזיקאי, נגן כלי הקשה ושחקן בריטי.

==ביוגרפיה==

תרומתו החשובה ביותר של קופר למוזיקה הפופולרית במחצית השנייה של המאה ה-20, היא הפיכת הנגינה בכלי הקשה שונים לחלק בלתי נפרד מצוות הנגנים שליווה את גדולי כוכבי הפופ.

החל משנות ה־60 ניגן קופר לצד ההרכבים אמריקה, המי ועוד. באמצע שנות ה-70 חבר לאלטון ג'ון, והפך לחלק בלתי ניפרד מההרכב שליווה את ג'ון בשנות השיא שלו. כמו כן עבד עם אריק קלפטון, קרלי סימון, בריאן פרי, סטינג, עם שני יוצאי להקת פינק פלויד רוג'ר ווטרס ודייוויד גילמור, וכן עם יוצאי להקת הביטלס ג'ורג' האריסון, פול מקרטני ורינגו סטאר. עם להקת הרולינג סטונז עבד על אלבומם "זהו רק רוק'נ'רול" משנת 1973.

בשנת 1980 הצטרף קופר לאלטון ג'ון לסיבוב הופעות, שבמהלכו הופיעו גם בהיכל התרבות בתל אביב ובבנייני האומה בירושלים. במהלך שנת 2012 יצאו השניים לסיבוב הופעות מצומצם במסגרתו הופיעו יחד ללא להקה.

קופר אף שיחק במספר סרטי קולנוע. שיתוף הפעולה בינו לבין במאי הקולנוע יוצא חבורת מונטי פייתון - טרי גיליאם, הוביל למספר פסקולים אותם הלחין וניגן וכן שיחק במספר מהסרטים.

==אלבומים בולטים בהם השתתף==
*הרולינג סטונז: "זהו רק רוק'נ'רול" (1974)
*אלטון ג'ון: "Captain Fantastic and the Brown Dirt Cowboy" (1975)
*אלטון ג'ון: "תנועות כחולות" (1976)
*אלטון ג'ון: "איש יחיד" (1978)
*ג'ורג' האריסון: "ענן תשע" (1987)
*ג'ורג' האריסון: "הופעה ביפן עם אריק קלפטון ולהקה" (1992)

==קישורים חיצוניים==
* 

* [http://www.drummerworld.com/drummers/Ray_Cooper.html ריי קופר], באתר Drummerworld

קטגוריה:שחקני קולנוע וטלוויזיה בריטים
קטגוריה:מוזיקאים בריטים
קטגוריה:זוכי פרס גראמי
קטגוריה:בריטים שנולדו ב-1942
Space Quest (סדרת משחקים)

מסע בחלל (באנגלית: Space Quest) היא סדרת משחקי מחשב בעלת 6 פרקים, בז'אנר משחקי ההרפתקה והמדע הבדיוני.
הסדרה עוקבת אחר רוג'ר ווילקו, שרת חללית.

המשחק פותח על ידי צמד המפתחים מארק קרו וסקוט מורפי (המכנים עצמם שני בחורים מגלקסיית אנדרומדה) והופץ על ידי חברת סיירה און ליין.

בכל סדרת המשחקים ישנם קטעי פרודיה על מלחמת הכוכבים ומסע בין כוכבים, בנוסף מוזכרים כפרודיה דברים ממקדונלד'ס ועד מיקרוסופט.
הסדרה מאופיינת על ידי הומור מטורף של יוצרי הסדרה לכל אורך ששת המשחקים.

== מקור הסדרה ==
מארק קרו וסקוט מורפי שעבדו יחד בעבר על המשחק "הקדירה השחורה" מבית סיירה, רצו ליצור משחק הרפתקה מדע בדיוני ובעיקר מצחיק, בדומה לרוב משחקי ההרפתקה באותה תקופה. בנוסף לזה רצו ליצור גיבור שתפקידו שרת בחללית "ארקדה" (הגיבור מתחיל את המשחק כדמות שולית בחללית ועד מהרה נהפך לגיבור).

== משחקי הסדרה ==
רוג'ר ווילקו בבריחה מה"ארקדה" במשחק הראשון בסדרה - בגרסתו הלא מחודשת
* Space Quest I: The Sarien Encounter - יצא באוקטובר 1986
* Space Quest II: Vohaul's Revenge - יצא ב-14 בנובמבר 1987
* Space Quest III: The Pirates of Pestulon - יצא ב-24 במרץ 1989
* Space Quest IV: Roger Wilco and the Time Rippers - יצא ב-4 במרץ 1991
* Space Quest V: The Next Mutation - יצא ב-5 בפברואר 1993
* Space Quest 6: The Spinal Frontier - יצא בשנת 1995

Space Quest 7 היה אמור לצאת, ואף יצא לו מעין "סרטון הצצה" (Sneak & Peak) כפי שסיירה כינתה אותם, אך הפרויקט בוטל.

ב-2002 היה עוד ניסיון לייצר משחק אקשן עבור הPS2 וה-X-box, אך גם ניסיון זה נכשל.

===גרסאות מעריצים===
בהשראת הסדרה המקורית יצאו במהלך עשרות השנים הבאות מספר משחקי מעריצים כגון Space Quest The Lost Chapter.

===חידושים===
שלושת המשחקים הראשונים בסדרה שוחררו ב-EGA ועם ממשק פקודות בהקלדת טקסט. לעומת המשחק הראשון שיצא לאחר מכן בגרסת VGA עם ממשק של פקודות בהקשה על עכבר המחשב, המשחק השני והשלישי מעולם לא זכו לחידוש רשמי. עם זאת, לאחר ניסיונות כושלים של כמה מעריצים במהלך עשרות שנים, יצאה לבסוף ב-2011 גרסת מעריצים מחודשת למשחק השני (Space Quest 2 Remake: Vohaul's Revenge) ולאחר יותר מעשור גם ב-2023 למשחק השלישי שכפי שצוין בכותרתו השתמש בגרפיקה תלת־ממדית (Space Quest 3D).

==קישורים חיצוניים==
* [https://infamousadventures.itch.io/space-quest-ii-vga-remake Space Quest II: Vohaul's Revenge Remake] - גרסת חידוש חינמית מ-2011 למשחק השני ב-VGA עם ממשק פקודות בהקשה על עכבר המחשב, על גבי Adventure Game Studio
* [https://turbochimp.itch.io/space-quest-3d Space Quest 3D] - גרסת חידוש חינמית מ-2023 למשחק השלישי בתלת מימד עם ממשק פקודות בהקשה על עכבר המחשב, על גבי יוניטי (מנוע משחק)

קטגוריה:משחקי Sierra Entertainment
קטגוריה:משחקי הרפתקה ממוחשבים
קטגוריה:משחקי וידאו משנת 1986
קטגוריה:משחקי וידאו משנת 1987
קטגוריה:משחקי וידאו משנת 1989
קטגוריה:משחקי וידאו משנת 1991
קטגוריה:משחקי וידאו משנת 1993
קטגוריה:משחקי וידאו משנת 1995
קטגוריה:סדרות משחקי וידאו
ינס סטולטנברג

ינס סטולטנברג, 2006
ינס סטולטנברג (בנורווגית: Jens Stoltenberg; נולד ב-16 במרץ 1959) הוא כלכלן ודיפלומט נורווגי, המכהן כמזכ"ל נאט"ו. כיהן כמנהיג מפלגת העבודה הנורווגית וכן כראש ממשלת נורווגיה בשתי קדנציות (2000–2001, 2005–2013).

סטולטנברג נבחר לראשונה לפרלמנט ב-1993 מטעם אוסלו. היה מזכיר המדינה ושר הסביבה מ-1990 עד 1991, וכן כיהן כשר התעשייה בשנים 1993–1996 בממשלת ברונדטלאנד השלישית. לאחר פיזור הממשלה מונה סטולטנברג על ידי ראש הממשלה דאז, תורנביורן יאגלנד, לתפקיד שר האוצר, תפקיד שמילא מ-1996 ועד אוקטובר 1997, עת פוזרה הממשלה.

בעת שהיה באופוזיציה, היה חבר בוועדות האנרגיה, עד מינויו לראש ממשלת נורווגיה ב-3 במרץ 2000, חרף היותו סגן יו"ר מפלגת העבודה הנורווגית ולא יו"ר המפלגה. בבחירות הפרלמנטריות ב-2001 הוא הפסיד, אך במאבק על ראשות המפלגה ב-2002 גבר על ת'ורביורן יאגלנד, הוביל את המפלגה לניצחון בבחירות 2005, והקים קואליציה ירוקה-אדומה עם מפלגת הירוקים, מפלגת המרכז והמפלגה הסוציאליסטית. ב-2009 נבחר מחדש לקדנציה שנייה כראש ממשלה, אך בבחירות 2013 הפסיד למועמדת מפלגת השמרנים, ארנה סולברג.

==ביוגרפיה==
סטולטנברג נולד למשפחת פוליטיקאים שהיגרה לנורווגיה במאה ה-17 מהכפר "סטולטנברג" במחוז שלזוויג-הולשטיין שבגרמניה. אביו, טולברד סטולטנברג, הוא אחד הפוליטיקאים המפורסמים בנורווגיה ושר החוץ לשעבר, ואמו, קארין סטולטנברג, הייתה שרת הצעירים.

סטולטנברג היה ראש ליגת העובדים הצעירים בשנים 1985–1989 וראש מחוז אוסלו במפלגתו בשנים 1990–1992. היה מנהל תחום הצעירים במשרד לאיכות הסביבה בשנים 1990–1991, שר התעשייה (1993–1996), ושר האוצר (1996–1997).

==כהונתו כראש ממשלה==
=== קדנציה ראשונה ===
כהונתו הראשונה כראש ממשלת נורווגיה בשנים 2000–2001 התאפיינה במחלוקות בתוך מפלגתו, שכן הוביל רפורמות לקידום מדיניות הרווחה, שכללו הפרטה חלקית של ארגונים ושירותים ממשלתיים. בבחירות לפרלמנט הנורווגי שנערכו ב-10 בספטמבר 2001 הפסידה מפלגתו באחת ממערכות הבחירות הכושלות ביותר עבורה; המפלגה זכתה רק ב-24 אחוזים מכלל קולות המצביעים, ומערכת הבחירות כללה מהלומות לא קטנות בינו לבין המועמד השני לראשות המפלגה, יאגלנד.

בעת שמונה לראש הממשלה היה סטולטנברג סגן יו"ר המפלגה, ואילו יאגלנד היה יו"ר המפלגה שמונה על ידיו לשר החוץ.

===קדנציה שנייה===
בחירות 2005 היו הצלחה למפלגה ולסטולטנברג, ובהן השיג, יחד עם מפלגות "האדומים ירוקים" - מפלגת השמאל הסוציליסטית של נורווגיה ומרכז-השמאל בנורווגיה, רוב בטוח והקים עמן ממשלה.

===מתקפת הטרור בנורווגיה===

ב-22 ביולי 2011 התפוצצה מכונית תופת ליד משרדו של סטולטנברג, במתחם הממשלה באוסלו. סטולטנברג לא נפגע משום שלא כהרגלו נשאר בביתו. בפיגוע זה ובפיגוע שבא בהמשכו נרצחו 77 בני אדם.

===התמודדות לקדנציה שלישית===
בבחירות הפרלמנטריות שנערכו ב-9 בספטמבר 2013, הקואליציה שבראשותו נכשלה והשיגה 72 מתוך 85 המנדטים הדרושים, חרף היות מפלגת העבודה המפלגה הגדולה ביותר בנורווגיה. בנאומו בליל הבחירות הוא הכריז כי ממשלתו תתפטר באוקטובר 2013.

==חיים אישיים==
סטולטנברג נשוי לדיפלומטית אינגריד שולרוד, ולהם שני ילדים.

==קישורים חיצוניים==

* 

* 

קטגוריה:ראשי ממשלת נורווגיה
קטגוריה:שרי האוצר של נורווגיה
קטגוריה:נאט"ו: אישים
קטגוריה:בוגרי אוניברסיטת אוסלו
קטגוריה:נורווגים שנולדו ב-1959
אוטמר הסלר

אוטמר הסלר (גרמנית: Otmar Hasler; נולד ב-28 בספטמבר 1953) היה ראש ממשלת ליכטנשטיין מ-5 באפריל 2001 ועד 25 במרץ 2009. מונה לראש הממשלה ב-5 באפריל 2001 לאחר שהחליף את מריו פריק, וכן כיהן כראש המפלגה הפרוגרסיבית העממית של ליכטנשטיין. ב-25 במרץ 2009 הוחלף בתפקיד ראש הממשלה על ידי קלאוס צ'יצ'ר.

סמכויותיו היו מצומצמות מהרגיל לראש ממשלה במדינה שכן נסיך ליכטנשטיין, הנס אדם השני, לקח את רוב סמכויותיו בשנת 2003 לאחר משאל עם.

==קישורים חיצוניים==

קטגוריה:ליכטנשטיינים
קטגוריה:ראשי ממשלת ליכטנשטיין
קטגוריה:ילידי 1953
המדע העליז

עטיפת הספר, 1882
המדע העליז (בגרמנית: Die fröhliche Wissenschaft) הוא ספר אשר נכתב על ידי הפילוסוף הגרמני פרידריך ניטשה ופורסם לראשונה בשנת 1882. הספר יצא במהדורה נוספת שכללה ספר חמישי ונספח שירים ב-1887, לאחר פרסום הספרים כה אמר זרתוסטרא ומעבר לטוב ולרוע. מהדורה זו מכילה את כמות השירה הגדולה ביותר שפרסם ניטשה ולאחר פרסומה הגדיר ניטשה את הספר כ"אישי ביותר מכל ספריו".

הספר עוסק בין השאר במטרת המדע ובעקרונות הרצון לעוצמה (מושג), השיבה הנצחית ומות האלוהים.

==קטעים מפורסמים מן הספר==

=== מות האלוהים ===
אחד הקטעים המפורסמים בספר:

את הקביעה המפורסמת כי "אלוהים מת" אין לפרש במובנה המילולי. זהו משל לכך שהדת והרוחניות אינם עוד מקור להשכלה ולמוסר, ולעזיבת הנצרות ודחיית האמונה בכוח עליון. הספר מעלה את הצורך במערכת ערכים חדשה בהיעדר המוסר הדתי, שכן בלעדיה לא רק המוסר הדתי יידחה אלא גם כל מערכת ערכים אבסולוטית, אובייקטיבית או אוניברסלית - דבר שיוביל לשחיקת הבסיס האבסולוטי של המוסר ולניהיליזם. ניטשה ראה ב"רצון לעצמה" בסיס לערכים עמוקים יותר מאלה הנוצריים.

=== מטרת המדע ===

===החזרה המתמדת===

יש הטוענים שהמחשבה על החזרה המתמדת היא אמצעי שניטשה מציע כדי לגלות מהו רצוננו האמיתי. כאשר אדם עומד בפני בחירה בדרך מסוימת, עליו לשאול את עצמו אם היה מוכן לחיות את ההשלכות של בחירה זו שוב ושוב.
===אהבת הגורל===

==לקריאות נוספות==
* פרידריך ניטשה הולדת הטרגדיה [1872]; המדע העליז [1882, 1887], ירושלים ות"א: הוצאת שוקן, מגרמנית ישראל אלדד, 1969.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כתבי פרידריך ניטשה
קטגוריה:ספרי 1882
קטגוריה:ספרי הוצאת שוקן
רכס הרים

רכס הרים
הרי ה[[הימלאיה כפי שצולמו מתחנת החלל הבינלאומית]]

רכס הרים הוא קבוצת הרים התחומה על ידי אובייקטים גאוגרפיים כגון עמקים או ערוצי נחל, המפרידים בינה לבין הרים נוספים.
הרים יחידים בתוך אותו רכס הרים, אינם בהכרח בעלי אותו מקור גאולוגי, והם עשויים להיכלל באורוגנזה שונה, כמו הרי געש.

==תזוזת לוחות טקטוניים==
רכסי הרים (לעיתים קרובות מוארכים) הם תוצאה של תזוזת לוחות טקטוניים, והתרוממות הקרקע בעקבות התנגשות ביניהם. דוגמה לכך הם הרי ההימליה שנוצרו כתוצאה מהתנגשות הלוח ההודי עם הלוח האירואסייתי.

לפעמים לוח אחד נדחף על ידי לוח אחר שנכנס מתחתיו ומרים את השני על גביו. הלוח שמתרומם יוצר את ההר. בהרים שנוצרו מתהליך זה ניתן לראות עד עומק מסוים את השכבות השונות ולאחר מכן חזרה על אותן שכבות עליונות, שכן אלו שני לוחות זהים בשכבותיהם.

תהליך מסוג זה אורך מיליוני שנים ובדרך כלל נוצרים הרי געש תוך כדי התהליך, כמו הר וזוב שבאיטליה.

==פעילות וולקנית==
שרשרת הרים בודדים בדרך כלל נוצרת מפעילות וולקנית שמתרחשת בפנים כדור הארץ, כמו שרשרת הרים בהוואי. במקרה זה, "נקודה חמה" בשילוב תנועת לוח טקטוני יוצרת הרי געש אחד אחרי השני במרחק מה זה מזה.
== רכסים משמעותיים ==
*רכס ההרים הארוך ביותר בעולם הוא האנדים.
*רכס ההרים הגבוה ביותר בעולם הוא ההימלאיה.

==אקולוגיה==
רכסי הרים תומכים במספר סביבות אקולוגיות יבשתיות ובגבהים משתנים.
* ערבות - בגבהים נמוכים.
* יערות עצי מחט - בגבהים בינוניים.
* טונדרה - בגבהים גבוהים ובאקלימים קרים.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:טופוגרפיה
בעיטת מספריים (כדורגל)

איור של בעיטת המספריים אחורית לפי שלבים
[[אנסו פרנצ'סקולי כובש בבעיטת מספריים במדי ריבר פלייט מול נבחרת פולין בטורניר ידידותי ב-1986]][[סרחיו ראמוס מבצע בעיטת מספריים]]
בכדורגל, בעיטת מספריים, או מִסְפֶּרֶת, היא בעיטה הנעשית מהאוויר, על ידי קפיצה והנפת הרגליים. בעיטת מספרים מכונה בשם זה משום שצורת הרגלים בתנועתן בעת בעיטה זו מזכירה מספריים.

לבעיטה זו שני סוגים: בעיטה קדמית ובעיטה אחורית.
הבעיטה הקדמית נעשית על ידי קפיצה כשהגוף פונה לכדור ולשער, וכאשר מגיע הכדור לשחקן הוא מניף את רגלו באוויר ובועט בכדור.
הבעיטה האחורית נעשית כאשר השחקן עם הפנים לכדור אך עם הגב לשער והשחקן למעשה בועט אחורה את הכדור תוך קפיצה והנפת הרגליים.
בעיטה זו נחשבת לאחת מהיפות ביותר בכדורגל, ומעטים הם השחקנים שהצליחו להבקיע אותה מול שוער.

המצאת הבעיטה מיוחסת לכדורגלן הברזילאי לאונידאס דה סילבה, אם כי דה סילבה טען כי הוא רק שיפר את בעיטתו המקורית של פטרוניליו דה בריטו.

שערים זכורים בבעיטת מספריים הם השער של ריבאלדו בעונת במדי ברצלונה בדקה ה-92 של משחק סיום העונה, שער שהעלה את ברצלונה לליגת האלופות, ושערו של אדמילסון במדי נבחרת ברזיל במונדיאל 2002. ב-2018 כבש כריסטיאנו רונאלדו שער במספרת בניצחון של ריאל מדריד 3–0 מול יובנטוס ברבע גמר ליגת האלופות, השער זכה לשבחים רבים ורונאלדו עצמו תיאר אותו כאחד משעריו הגדולים בקריירה.
בישראל נחשב הכדורגלן שלמה לוי הכובש הגדול ביותר של שערים בבעיטות מספרת. בעונת כבש אלירן עטר שער במספרת, שנחשב בכלי תקשורת רבים לשער היפה ביותר של העונה בישראל, ואף נבחר למקום הרביעי בתחרות "שער השנה" של פיפ"א. בשנת 2010 כבש ערן זהבי שער במספרת אחורית במדי הפועל תל אביב במסגרת שלב הבתים של ליגת האלופות מול ליון בצרפת.

==קישורים חיצוניים==

* 
* 

== הערות שוליים ==

מספריים
מפל דטיפוס

מפל דטיפוס (באיסלנדית: Dettifoss) הוא מפל הנמצא בצפון-מזרח איסלנד על תוואי הנהר יוקולסאו אאו פיולום (Jökulsá á Fjöllum). מקור מימי הנהר והמפל הוא הקרחון הגדול ביותר באיסלנד – ואטנאיוקול (Vatnajökull).

רוחב המפל הוא 100 מטרים וגובהו 44 מטר. המפל הוא הגדול באיסלנד מבחינת הספק (ספיקת המים מוכפלת בגובה הנפילה), והשני באירופה, אחרי מפלי הריין . הספיקה הממוצעת שלו היא 193 מטר מעוקב בשנייה, ומשתנה בתלות בעונת השנה ובקצב הפשרת הקרחון בקיץ.

ליד מפל דטיפוס ישנו מפל נוסף הקרוי סלפוס (Selfoss). הפארק הלאומי Jökulsárgljúfur נמצא 15 ק"מ צפונית למפל.

==דרכי הגעה==
כביש 864 יוצא מכביש 85 מכיוון צפון או מכביש 1 בחלק הדרומי. זהו כביש עפר המתאים לכל סוגי הרכבים. מהירות הנסיעה תלויה בתנאי הכביש שמשתנים בכל פעם. כביש 864 נסגר בזמן החורף עקב שלג או בוץ רטוב ונפתח מחדש בתחילת הקיץ לקראת סוף מאי.

כביש 862 הוא דרך סלולה לבאים מדרום. הדרך נוחה ומגיעה על למפל דטיפוס. מהמפל וצפונה לעמק אסבירגי זו דרך עפר המתאימה לרכב 4X4 בלבד ופתוחה במהלך הקיץ בלבד. כביש 862 (גם הקטע הסלול) סגור בזמן החורף בין ינואר ועד אפריל בשל שלג שנערם.<ref></ref>

<gallery mode="packed" heights="190">
Aerial View of Dettifoss 21.05.2008 15-52-17.JPG|מפל דטיפוס שעל נהר יוקולסאו אאו פיולום
</gallery>

==קישורים חיצוניים==

* 
* 

==הערות שוליים==

קטגוריה:איסלנד: גאוגרפיה
דטיפוס
1340

== אירועים ==
* אוכלוסיית אירופה כוללת כ-74 מיליון איש.
* ניצחון של הצבא המשותף של קסטיליה ופורטוגל על ממלכת גרנדה בקרב ריו סלדו. 

== נולדו ==
* פאופן גרק, (נפטר ב-1410), צייר רוסי.

== נפטרו ==

== לוח שנה ==









==קישורים חיצוניים==
סנטה מרתה

סנטה מרתה (Santa Marta) היא עיר בחופה הצפון מזרחי של קולומביה. זוהי העיר הראשונה שנוסדה בקולומביה והשנייה שנוסדה בדרום אמריקה, לאחר קומנה שבוונצואלה.
== היסטוריה ==
סנטה מרתה נוסדה ב-29 ביולי 1525, על ידי הכובש הספרדי רודריגו דה בסטידס. העיר ממוקמת לחופו של הים הקריבי והותקפה על ידי פיראטים פעמים רבות במהלך ההיסטוריה. ב-1830 נפטר סימון בוליבר בחווה שבשולי העיר.

נכון ל-2007 מונה העיר למעלה מ-500,000 אנשים והיא מהווה מוקד משיכה לתיירים רבים. עדיין ניתן למצוא בעיר מבנים קולוניאליים, לצדם של בניינים מודרניים מרובי קומות.

העיר מוכרת בעיקר כמקום הולדתו של הכדורגלן הקולומביאני הנחשב לאחד מגדולי הכדורגלנים הקולומביאנים בכל הזמנים, קרלוס ולדרמה.

בסמוך לעיירה שוכן כפר הדייגים הפופולרי טגנגה.

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קולומביה: ערים
קטגוריה:ערי חוף
קטגוריה:קולומביה: ערי נמל
קטגוריה:מחוזות קולומביה: ערי בירה
קטגוריה:יישובים שהוקמו במאה ה-16
טיח

קיר הבנוי מבוץ]]
טיח מסוג "שפריץ" על קיר בניין חיצוני, בבני ברק.
טיח הוא כיסוי חיצוני או פנימי על הקירות או התקרות של בניינים. הטיח המודרני הוא מלט המורכב מחומר מליטה (צמנט וסיד, או גבס) ומאגרגט דק (בדרך כלל חול). הטיח הוא חומר הגמר העיקרי בבנייה המודרנית והמסורתית ומשמש למטרות רבות כולל איטום ובידוד. כמו כן הטיח משמש כבסיס לשכבות הצבע במבנה ויכול לשמש כחומר גמר סופי בעצמו כמו במקרה של טיח מסוג שפריץ.

==סוגי טיח==
הטיח מתחלק לשני סוגים עיקריים:
*טיח פנים - מהווה את המעטפת הפנימית של הבניין, משמש כתשתית לצבע ומקנה לקירות בחדרים מראה חלק ורציף. על מנת להבטיח שהטיח יהיה ישר יש לוודא שאין בליטות או שקעים שעלולים לגרום לסדקים, טיח פנים חייב להיות בעל שתי שכבות לפחות:השכבה הראשונה, שכבת ישור (טיח שחור), בעובי של כ-10 מילימטרים, היא השכבה החזקה יותר והרכבה הוא חול גס, סיד וצמנט לאחר יישום החומר בודקים אותו באמצעות סרגל ארוך על מנת לוודא שהטיח מישורי לחלוטין.השכבה השנייה, שכבת גמר (שליכט, טיח לבן), מיושמת יום למחרת ועובייה הוא כ-2 מילימטרים. הטיח בשכבה השנייה עדין יותר והוא מורכב מחול ים דק וסיד. לאחר יישומו משפשפים אותו באמצעות ספוג רטוב כדי לקבל טיח חלק.
*טיח חוץ - מכסה את הקירות החיצוניים של המבנה. מטרתו להגן על המבנה מפני פגעי מזג האוויר (עמידות למים ולשמש), וניתן להקנות לו תכונות של בידוד תרמי, ובידוד אקוסטי. יש לוודא לפני הטיוח שהמשטח ישר ללא בליטות או שקעים. טיח החוץ מורכב משלוש שכבות, השכבה הראשונה נקראת שכבת הרבצה. היא טיח צמנט בעובי של 3-5 מילימטרים, ומטרתה איטום הקיר ומתן רקע טוב להדבקת שכבת הישור. השכבה השנייה, שכבת הישור, נעשית יום למחרת ותפקידה ליישר את המשטח, השכבה השלישית בטיח חוץ, שכבת הגמר, היא זו שקובעת את מראה הטיח. יש כמה שיטות עיקריות והן:
**טיח חוץ רגיל - מורכב מחול דק, סיד וצמנט.
**טיח התזה צבוע - שכבת טיח דליל שמותז ממכונת התזה. על הטיח מתיזים צבע אקרילי שמשפר את האטימות וצובע את קיר החוץ של המבנה.
**טיח מושלך - (שליכט) הטיח נזרק בכף בנאים ומורכב מאגרגט עדין ומצמנט.
**טיח פלסטי - השכבה השלישית מותזת ממכונת התזה ומורכבת מחומר פלסטי.
** טיח אקוסטי - טיח רגיל למעט השכבה השנייה שמוסיפים לה סיבי צמר סלעים אשר מקנים לטיח בידוד אקוסטי.
**טיח גרנולית - טיח בעל עמידות גבוהה במיוחד ומורכב משתי שכבות: השכבה הראשונה מכילה מלט צמנט וסיד, והשכבה השנייה - החשופה יותר - מורכבת ממלט צמנט ואגרגטים. סוג האגרגט המשמש לטיח מסוג זה הוא בדרך כלל חלוקי נחל, שנחשפים לאחר שטיפה של הטיח לפני התקשותו. 
**טיח תרמי - טיח רגיל בתוספת כדורי פוליסטירן מוקצף (קלקר).
**טיח לשחזור ושימור מבנים עתיקים - בפרויקטים מהסוג הזה משתמשים בתערובת של סיד כבוי, סיד הידראולי ותערובות מדורגות של אגרגטים. 

הטיח נמצא בשימוש מאז העת העתיקה, אז הוכן בעיקר תוך שימוש בגבס או בסיד מעורבים בחול. בבנייה המודרנית מכינים טיח חוץ בעיקר מצמנט פורטלנד שאינו מאבד מחוזקו במגע עם מים. טיח פנים יש שמכינים מגבס שהוא פשוט לשימוש ובעל תכונות אקוסטיות טובות.

==ראו גם==
* מֶרֶק
* כף בנאים
* שפכטל
* דבק שפכטל
* טיוח

== קישורים חיצוניים ==

* [http://www.architecture.org.il/menu_main.php הדרכה מעשית לבניית מבנה המיועד למגורים], Architecture.org.il
* 

קטגוריה:חומרי בניין
אי-שוויון ינסן

אי שוויון ינסן
במתמטיקה, אי-שוויון ינסן טוען שממוצע ערכי פונקציה קמורה גדול או שווה לערך הפונקציה בממוצע הנקודות. האי־שוויון נקרא על שם המתמטיקאי הדני יוהאן ינסן.

ניתן להבין זאת באופן אינטואיטיבי על ידי התרשים:

ממוצע הנקודות הוא אמצע הקטע שעליו מדברים, באיור הוא מסומן על ידי הקו המקווקו. ניתן לראות כי ערך הגרף הכתום בנקודה זו, מכיוון שהוא ליניארי, שווה לממוצע ערכי הפונקציה (הכתומה). ניתן להשתכנע בקלות מכיוון שממוצע כל שתי נקודות הנמצאות מימין ומשמאל לאמצע הקטע באותו מרחק שווה לערך באותה נקודה. 

עתה, נוסיף גרף (הגרף הירוק) המתאר פונקציה קמורה. קל לראות כי מכיוון שהפונקציה קמורה, כל הערכים של הפונקציה יהיו גבוהים יותר מערכי הפונקציה הקודמת, או לפחות שווים להם. מכיוון שבפונקציה הכתומה הערך באמצע שווה לממוצע, אם הערכים יגדלו ממוצע הערכים בהכרח יעלה ולכן הערך באמצע יהיה קטן בהכרח מממוצע הערכים. הערך הממוצע יהיה גדול מערך הפונקציה בממוצע הנקודות, כמו שאומר אי שוויון ינסן.

==המקרה הבדיד==

אם <math> \ f:(a,b) \to \mathbb{R} </math> פונקציה ממשית קמורה המוגדרת על קטע ואם <math> \ x_1,\dots ,x_n \in (a,b) </math> אז מתקיים
<math>f\left ( \frac{x_1 +\dots + x_n}{n}\right ) \leq \frac{f(x_1)+\dots + f(x_n)}{n} </math>.

אין במשפט דרישה שהנקודות הן שונות. ניתן להשתמש בעובדה זו ולהוכיח הכללה של המשפט שבה הממוצע הרגיל מוחלף בממוצע משוקלל כלשהו. אם הפונקציה היא קעורה, אי השוויון הוא הפוך.

לדוגמה, עבור הפונקציה <math>\ f(x) = - x \log(x)</math>, שהיא קעורה בקטע <math>\ (0,1)</math>, אי-השוויון קובע ש-
<math>\log(n) \geq - \sum p_i \log(p_i) </math> לכל <math>\, p_1,\dots,p_n</math> חיוביים שסכומם 1. כלומר, האנטרופיה של מרחב הסתברות עם n מצבים היא מקסימלית בהתפלגות האחידה.

==המקרה הכללי==

אם <math> \ f:(a,b)\to \mathbb{R} </math> פונקציה ממשית קמורה ואם <math>\ \mu </math> מידת הסתברות על הקטע אז
<math> f\left ( \int _{(a,b)} x\,d\mu \right ) \leq \int _{(a,b)} f(x)\,d\mu </math>.

מכאן ניתן לגזור כי עבור <math> \ g:(a,b)\to \mathbb{R} </math> פונקציה ממשית קעורה ואם <math>\ \mu </math> מידת הסתברות על הקטע אז
<math> g\left ( \int _{(a,b)} x\,d\mu \right ) \geq \int _{(a,b)} g(x)\,d\mu </math>.

==שימושים==

*אם משתמשים בפונקציה הקמורה <math> \ \exp </math> ומציבים <math> \ x_i=\log (a_i) </math>, מקבלים את אי-שוויון הממוצעים <math> \sqrt[n]{a_1\cdot \dots \cdot a_n}\leq \frac{a_1+ \dots + a_n}{n} </math>.

==קישורים חיצוניים==
* 

קטגוריה:משפטים באנליזה
קטגוריה:אי-שוויונות
קטגוריה:אי-שוויונות בתורת ההסתברות
קרפדות

קרפדות הן כינוי לקבוצה לא-טקסונומית של דו-חיים מסדרת חסרי הזנב. הקרפדות מצויות בכמה משפחות בכל התת-סדרות של חסרי הזנב. ישנה גם משפחה - קרפדיים (Bufonidae) - הידועים בתור "קרפדות אמיתיות".

ההבדלים בין הקרפדות לבין הצפרדעים אינם מובהקים, ולא ניתן להבחין בין שתי קבוצות אלו באופן מוחלט. בין המאפיינים המבדילים בין צפרדע לקרפדה ניתן למנות בעיקר את הנטייה לחיים מרוחקים יחסית מהמים, ובעקבותיה מספר מאפיינים קשורים: עור עבה ומחוספס וגוף מוצק (למניעת התייבשות), צבע חום (להסוואה טובה יותר) ורגליים קצרות - הגורמות לכך שיאבדו את אחת מתכונותיהן האופייניות של הצפרדעים, הניתור. קרפדות רבות נוהגות לחפור. בעוד רוב הצפרדעים מטילות את ביציהן בגושים, הקרפדות נוהגות להטיל שרוכי ביצים ארוכים.

לקרפדות רבות, בעיקר ממשפחת הקרפדיים, יש שתי בלוטות בצידי הראש, הנקראות "בלוטות הפארוטיד". בלוטות אלו מכילות רעל, שעוצמתו משתנה ממין למין, אותו מפרישה הקרפדה כאשר היא במצוקה. רעל זה אומנם עלול להיות מסוכן לבני אדם, אך הוא אינו גורם יבלות - בניגוד לאמונה המקובלת. ההפרשות של מספר מינים הן בעלות אפקט פסיכואקטיבי, ויש הנוהגים ללקק אותו מגוף הקרפדה ("ללקק קרפדות") לעשנו או לבלוע אותו.

==מיון==
מלבד משפחת הקרפדיים (שהיא העיקרית בקבוצה), ישנן עוד כמה משפחות של קרפדות, ביניהן:
* בומביניים (Bombinatoridae)
* עגולשוניים (Discoglossidae)
* חפריתיים (Pelobatidae)
* רינופריניים (Rhinophrynidae)
* חפריתיים אמריקאים (Scaphiopodidae)
* שקעניתיים (Pelodytidae)
* חסרי לשוניים (Pipidae)
* מיקרוהיליים (Microhylidae)
* ברוויסיפיטיים (Brevicipitidae)
* ברכיספליים (Brachycephalidae)
* קרפדות מקרינות (Ceratophryidae)

===גלריה===
{|width="310" cellpadding="1" border="0"
200px
-
|Bombina bombina
| חפרית אירופאית מצויה
|קרפדה מצויה
|}

==קישורים חיצוניים==

* 

קטגוריה:חסרי זנב
קטגוריה:שמות עממיים של בעלי חיים
ניקנור זאבאלטה

ניקנור זאבאלטה (בספרדית: Nicanor Zabaleta; 7 בינואר 1907 – 31 במרץ 1993) היה נבלאי ספרדי, מהנבלאים הידועים במאה ה-20.
==ביוגרפיה==
=== ילדות ומשפחה ===
ניקנור זאבאלטה נולד וגדל בסן סבסטיאן באזור הבסקי של ספרד, בצפונה, סמוך לגבול עם צרפת. כשהיה בן שבע וחצי לקח אותו אביו לחנות עתיקות ושם מצא נבל ישן, בעל דוושה יחידה. כיון שגילה עניין בכלי, קנה לו אביו את הנבל והוא התחיל ללמוד אצל הנבלאית ויסנטה טורמו דה קלבו, פרופסור לנבל מאוניברסיטת 
מדריד, שהגיעה לסן סבסטיאן עם תזמורת סימפונית, שהוזמנה לנגן בקזינו המקומי בעונת הקיץ.
בהמשך למד אצל לואיסה מנארגס. ניקנור גדל במשפחה מוזיקלית - אביו היה מוזיקאי חובב, חלילן וזמר בריטון. אחיו הבכור ניגן בכינור להנאתו.

=== לימודים ===
ניקנור זאבאלטה למד בבית ספר למסחר, אך המשיך לנגן בנבל בשעות הפנאי. עם סיום לימודיו בחר להניח למסחר ולהתמסר ללימודי מוזיקה ואת החלטתו זו מימש בעזרת מלגת לימודים ממשלתית, שאיפשרה לו לנסוע לפריז וללמוד שם אצל מרסל טורניה וז'קלין בורו, בין השאר. הופעת הבכורה שלו הייתה בפריז בשנת 1926.

==קריירה==
אחרי תקופת שירות קצרה בצבא, יצא לארצות הברית, שם הופיע לראשונה בשנת 1934. הוא נשאר באמריקה במשך עשרים השנים הבאות. בשנת 1936 החל במסעות קונצרטים בקובה ובמקסיקו, וקצר הצלחה רבה. בקונצרט בפוארטו ריקו, בשנת 1950, פגש את אשתו לעתיד, גרסיאלה, וכעבור שנתיים נישאו השניים. הם קבעו את מושבם בספרד ומשם יצא זאבאלטה למסעות קונצרטים בערים הראשיות של אירופה, פריז, אמסטרדם, לונדון, מינכן, קופנהגן וציריך. חואקין רודריגו עיבד למענו בשנת 1952 את ה"קונסיירטו דה אראנחואס" שלו וכמו כן כתב למענו קונצ'רטו שנקרא "קונסיירטו סרנאטה". אלברטו חינסטרה כתב לו קונצ'רטו לנבל בשנת 1956 וזאבאלטה ניגן אותו בביצוע בכורה עם יוג'ין אורמנדי ותזמורת פילדלפיה בשנת 1965. זאבאלטה כלל ברפרטואר שלו יצירות משל באך, הנדל, מוצרט, דביסי וראוול, אך קרוב ל-30 מלחינים בני-זמננו כתבו יצירות בשבילו. בשנת 1971 כתב עבורו יוסף טל "קונצ'רטו לנבל ומוזיקה אלקטרונית", אשר בוצע על-ידו לראשונה במינכן באותה שנה. 

משנות ה-60' ואילך הרבה זאבאלטה בהקלטות, לצד הקונצרטים והרסיטלים הרבים שהופיע בהם בכל רחבי העולם.

בקונצרט האחרון שלו, ב-16 ביוני 1992, במדריד, כבר היה מצבו הבריאותי גרוע מאוד. הוא נפטר ב-31 במרץ 1993 בסן חואן, פוארטו ריקו.

==קישורים חיצוניים==

== הערות שוליים ==

קטגוריה:נבלאים
קטגוריה:מוזיקאים ספרדים
קטגוריה:מוזיקאים בסקים
קטגוריה:ספרדים שנולדו ב-1907
קטגוריה:ספרדים שנפטרו ב-1993
מצב לאהבה

מצב לאהבה (באנגלית: Latter Days) הוא סרט בסגנון רומנטי שיצא לאקרנים בשנת 2003.

== עלילה==
ה"אלדר" (מיסיונר מורמוני) ארון דייוויס (מגולם על ידי סטיב סנדווס) מאוהיו מגיע ללוס אנג'לס שבקליפורניה עם שלושה מסיונרים נוספים במטרה לקרב את תושבי הסביבה לאמונה המורמונית. בדירה מולם מתגורר המלצר ההומוסקסואל כריסטיאן מרקלי (מגולם על ידי וס רמזי) העובד במסעדת "לילה" - בבעלות לילה מונטאגני (המגולמת על ידי ז'קלין ביסט). כריסטיאן מתערב עם חבריו (אחת מהן - זמרת שטרם פרצה לתודעת הציבור) למסעדה שיצליח לפתות את אחד המורמונים.

ארון ואחד המיסיונרים הנוספים - פול ריידר (מגולם על ידי ג'וזף גורדון-לוויט) עוברים מבית לבית ומנסים להפיץ את אמונתם, ושם פוגש ארון את לילה, המתאבלת על מות חברה מאיידס ומנחם אותה. היא בתמורה מבטיחה לו שאם יצטרך עזרה יבוא אליה.

כריסטיאן מצליח לפתות את ארון - הומוסקסואל בארון. ריידר חוזר למגוריהם לאחר תאונת אופנים ומוצא את ארון עומד להתנשק עם כריסטיאן - כתוצאה מכך ארון נשלח חזרה לאוהיו על ידי אנשי הכנסייה בה הוא חבר. כשכריסטיאן מגלה שארון נשלח לאוהיו הוא מצליח לפגוש אותו בשדה התעופה בנחיתת ביניים בסולט לייק סיטי ושם מגלה לו שהוא אוהב אותו, והם מבלים את הלילה יחד. למחרת בבוקר ארון חוזר לאוהיו לעמוד למשפט הכנסייה וכריסטיאן מתעורר ומגלה שארון אינו נמצא לידו, ושב ללוס אנג'לס.

ארון מגלה שמדובר בהתערבות (עובדה שריידר מגלה לאימו של אהרון), ומשהו סבור שכריסטיאן לא אהב אותו. הוא מנסה להתאבד, ונשלח למרפאה שם מנסים לגמול אותו מנטייתו המינית.

כריסטיאן מנסה למצוא את ארון, ומשהוא מצליח למצוא את הטלפון של אמו של ארון היא מספרת לו שארון חתך את ורידיו והיא איבדה את בנה. כריסטאין סבור שארון התאבד, ונוסע לבית הוריו להחזיר להם את החפצים של ארון שנמצאו אצלו. האם מתמלאת רגשות אשמה, אולם כריסטיאן נוסע משם לפני שהיא מספרת לו שארון עדיין בחיים.

חברתו של כריסטיאן מוצאת את היומן שלו, והופכת את מה שכתוב שם לשיר, אותו שומע ארון בטלוויזיה בקליניקה בה הוא כלוא, ומצליח להימלט מהמקום, וחוזר ללוס אנג'לס לביתו של כריסטיאן שם הוא מוצא גבר אחר (ובטוח שכריסטיאן לא אוהב אותו).

מאחר שאין לו איפה להיות, הוא מגיע למסעדה של לילה מבלי לדעת ששם עובד כריסטיאן ושם הם נפגשים - כריסטיאן מגלה שארון בחיים, וארון מגלה שכריסטיאן אכן אוהב אותו (והדירה הושכרה לאדם אחר).

== שחקנים==
*סטיב סנדווס - אלדר ארון דייוויס (Elder Aaron Davis)
*וס רמזי - כריסטיאן ויליאם מרקלי (Christian William Markelli)
*רבקה ג'ונסון - ג'ולי טיילור (Julie Taylor)
*ז'קלין ביסט - לילה מונטאניה (Lila Montagne )
*ג'וזף גורדון-לוויט - אלדר פול ריידר (Elder Paul Ryder )

== תקציב ==
לפי אתר [http://www.imdb.com/title/tt0345551/ IMDb], הסרט צולם במשך 24 ימים בתקציב של $850,000.

== קישורים חיצוניים ==
* 

קטגוריה:סרטי 2003
קטגוריה:סרטי להט"ב אמריקאיים
קטגוריה:סרטים רומנטיים
פיילוט

פיילוט (בעברית, על-פי איגוד תסריטאי הקולנוע והטלוויזיה בישראל: פרק לדוגמה) הוא פרק הדגמה של תוכנית טלוויזיה או תוכנית רדיו. הפיילוט נועד לבחון את הרעיונות של התוכנית החדשה ואת תגובת הקהל לתוכנית, ובהתאם לכך להסיק מסקנות לגבי המשך הפקתה של התוכנית. זהו מקרה פרטי של המושג הרחב יותר פיילוט, המתייחס להפעלה ניסיונית של מיזם כלשהו, לשם צבירת ניסיון ותיקון טעויות קודם להפעלתו בהיקף מלא.

==רדיו==
פיילוט ברדיו שונה מפיילוטים בטלוויזיה. בדרך-כלל כשמישהו רוצה לעבוד בתחנת רדיו מסוימת, הוא מקליט/משמיע פיילוט של עצמו. תוכנית פיילוט רדיופונית אורכת כ-10 דקות להבדיל מהשאר. רצוי שלא להשמיע מוזיקה בפיילוט רדיופוני מכיוון שמטרתו היא לבחון את המגיש.

==דיבוב==
בפיילוט בדיבוב מספר מדבבים יקליטו מספר תפקידים. ובהתאם לצרכים, הערוץ המשדר את התוכנית יחליט מי ידבב את הדמויות בסדרה עצמה.

==בישראל==
===מת לראות===
ב-2007 נערכה בישראל תחרות בשיתוף HOT וחוג הקולנוע והטלוויזיה של אוניברסיטת תל אביב בשם "מת לראות" ובמסגרתה סטודנטים צעירים מהחוג יפיקו פיילוטים לסרטים. הפיילוט הזוכה יקבל תקציב של כ-10,000$ למימון הפקת הסרט. בארצות הברית מתקיים דבר דומה: "עונת הפיילוטים", שם מציעים יוצרים רעיונות לפיילוט.

===קוויקי===
קוויקי היא סדרת פיילוט של נועה פניני ואמיר דוליצקי. רשתות הטלוויזיה בוחנות בכל שנה פיילוטים רבים, ורובם נפסלים. בקוויקי, העלו שלושה פרקי פיילוט לאינטרנט ונתנו לגולשים לבחור האם הפיילוט יופק לתוכנית. בסופו של דבר הגולשים בחרו להפיק את התוכנית הזו והופקו לה כ-10 פרקים שעלו לשידור בקשת.

==קישורים חיצוניים==

== הערות שוליים ==

*
קטגוריה:טלוויזיה: תוכן
קטגוריה:רדיו: תוכן
אנמי אייס

אנמי אייס (Enemy Ace) היא סדרת חוברות קומיקס המפורסמת על ידי חברת DC קומיקס אודות אלוף הפלות ואנטי גיבור גרמני במלחמת העולם הראשונה ומלחמת העולם השנייה בשם הנס פון האמר, הידוע בכינויו "הפטיש מהגיהנום".

אנמי אייס עשה את הופעת הבכורה שלו בכותר "הצבא שלנו במלחמה" (Our Army At War) בפברואר 1965 כסיפור משני, אולם הצליח למרות זאת לצבור פופולריות בקרב הקוראים. יוצרי אנמי אייס היו רוברט קניגר וג'ו קוברט.

== הנס פון האמר ==
דמותו של פון האמר מבוססת על האייס הגרמני ממלחמת העולם הראשונה מנפרד פון ריכטהופן "הברון האדום", קווי הדמיון נשענים על כך ששניהם הטיסו מטוסים צבועים באדום והיו ממוצא אריסטוקרטי. בגרפיק נובל אנמי אייס: מלחמה בשחקים, המספר את קורותיו של פון האמר כטייס ההלופטוואפה במלחמת העולם השנייה, יש דמיון מסוים בין החלק הראשון של הסיפור (המתרחש בחזית המזרחית) לבין קורותיו של טייס הלופטוואפה הנס אולריך רודל, ובחלק השני של הסיפור (המתרחש בגרמניה ממש לפני תום המלחמה) יש דמיון לקורותיו של טייס הלופטוואפה אדולף גאלאנד.

המיוחד בהצגת דמותו של פון האמר ביב בכך שלא הוצג כנבל גרמני, אלא כאיש בעל כבוד אבירי הרדוף על ידי המוות המתמיד סביבו, בזמן מלחמת העולם השנייה הוא מוצג כאדם מצפוני המצוי בקונפליקט תמידי בין שנאתו למשטר הנאצי לבין תחושת החובה והנאמנות שלו לעם הגרמני ולגרמניה.

== רומנים גרפיים ==
בנוסף לסיפורים המקוריים משנות השישים, אנמי אייס הופיעה בשני רומנים גרפיים:
*אנמי אייס: אידיליה מלחמתית - בגרפיק נובל זה מתגלה כי פון האמר חי עד 1969. הסיפור סובב סביב ריאיון שהוא נותן לעיתונאי ותיק מלחמת וייטנאם.
*אנמי אייס: מלחמה בשחקים - בגרפיק נובל זה, פון האמר מוחזר לשירות בחיל האוויר הגרמני ומפקד על כנף טיס בחזית המזרחית ובהגנה על גרמניה.

== מטוסים שפון האמר הטיס==

*פוקר Dr.1 - מלחמת העולם הראשונה.
*מסרשמיט Bf 109 - מלחמת העולם השנייה, החזית המזרחית.
*מסרשמיט Me-262 - מלחמת העולם השנייה, ההגנה על גרמניה.

==קישורים חיצוניים==
* [http://dc.wikia.com/wiki/Enemy_Ace דף הדמות] בפרויקט ויקיה של DC קומיקס

קטגוריה:גיבורי-על ב-DC קומיקס
אמנון עברון

אמנון עברון (ט' באייר ה'תרצ"א, 26 באפריל 1931 – ד' בתמוז ה'תשס"ו, 30 ביוני 2006) היה עורך דין ישראלי וראש משרד המבורגר עברון ושות'.

==ביוגרפיה==
עברון נולד בתל אביב לאריה ושרה המבורגר. הוא סיים את בית הספר התיכון החקלאי פרדס חנה, בגיל 17 התגייס לפלמ"ח ובאפריל 1948 הצטרף לגרעין המכבי הצעיר בקיבוץ גבעת חיים. שירת כחבלן במסגרת הגדוד השישי של חטיבת הראל. במלחמת העצמאות לחם בגזרת ירושלים, לרבות במשימות פירוק מוקשים והריסת כפרים נטושים.

לאחר מלחמת העצמאות החל בלימודי משפטים באוניברסיטה העברית, ובנוסף למד גם באקדמיה למוזיקה בירושלים. בשנת 1956, לאחר שהשלים תואר במשפטים (M.Jur) בהצטיינות יתרה ותואר ראשון באקדמיה למוזיקה, החל התמחות בת שנתיים במשרדו של אביו, עו"ד אריה המבורגר, שהיה מעורכי הדין המובילים בישראל באותה התקופה. בשנת 1957, לאחר שהוסמך כעורך דין, הצטרף אל אביו ושם המשרד הפך ל"המבורגר עברון". לאחר מות אביו בשנת 1975, עברון הפך לשותף הבכיר ולראש המשרד, תפקיד שבו החזיק עד מותו.

עברון נחשב לאחד מעורכי הדין המובילים בישראל בתחום המסחרי, ובמיוחד בתחום הנדל"ן. בנוסף הוא נחשב למומחה בליטיגציה (הופעה בבתי משפט). עם התיקים המתוקשרים שבהם טיפל נמנים ייצוג בנק ישראל בפני ועדת בייסקי לחקירת ויסות מניות הבנקים, ניהול הליכי הכינוס של תשלובת הפלדה בבעלות רובי אסא ובג"ץ קרסיק (ביטול הפקעות צמודות מטרה שלא מומשו).

עברון היה חבר הוועד המנהל של עמותת ארתור רובינשטיין הבינלאומית (The Arthur Rubinstein International Music Society) ושל האופרה הישראלית החדשה.

עברון נפטר ב-30 ביוני 2006, לאחר מאבק במחלת הסרטן.

קטגוריה:בוגרי בית הספר התיכון החקלאי פרדס חנה
קטגוריה:בוגרי האוניברסיטה העברית בירושלים: משפטים
קטגוריה:עורכי דין ישראלים במאה ה-20
קטגוריה:לוחמי ההגנה
קטגוריה:לוחמי הפלמ"ח
אמנון
קטגוריה:אנשי היישוב ילידי הארץ
קטגוריה:אישים הקבורים בבית הקברות קריית שאול
קטגוריה:ישראלים שנפטרו מסרטן
קטגוריה:ישראלים שנולדו ב-1931
קטגוריה:ישראלים שנפטרו ב-2006
יונתן בן עוזיאל

יונתן בן עוזיאל (המאה ה-1 לפנה"ס - המאה ה-1) היה תנא בדור הראשון לתנאים, גדול תלמידיו של הלל הזקן, שחי כמה עשרות שנים לפני חורבן בית שני. חיבר את תרגום יונתן - תרגום ופירוש של ספרי הנביאים לשפה הארמית.

רבים נוהגים לעלות לקבר המיוחס לו ליד היישוב עמוקה שבגליל, כסגולה למציאת זיווג ופריון.

==תרגום ספרי הנביאים==

בתלמוד הבבלי נאמר על יונתן בן עוזיאל:

התרגום כתוב בארמית גלילית, ומעיד על מקום חיבורו, ארץ ישראל. אמנם, כנראה שהתרגום המשיך לעבור עריכה ועיבוד בבבל ובעקבות כך נכנסו אליו מילים וביטויים בארמית בבלית. החוקרים סבורים כי העריכה הסופית של הגרסה שבידינו הסתיימה בבבל במאה ה-7 לספירה; חכמי בבל אף כינו אותו "תרגום שלנו". רוב מהדורות הדפוס של ספרי הנביאים, בהן מהדורת מקראות גדולות, הדפיסו את תרגום יונתן בן עוזיאל לנביאים בצד כל עמוד.

===דרכו של יונתן בן עוזיאל בתרגום===
בשונה מתרגום אונקלוס, יונתן בן עוזיאל בתרגומו מרחיב מעט את התרגום והסגנון ומשלב לעיתים דברי אגדה, אך גם הוא כאונקלוס מרחיק את ביטויי ההגשמה;

התרגום לנביאים ראשונים הוא מילולי ברובו, ואילו על נביאים אחרונים הוא מדרשי.

== גדולתו ==
במסכת סוכה נאמר עליו:

רש"י כתב בפירושו על קטע זה: . ובתוספות נאמר: .

==קברו==

מקום קברו אינו נזכר בספרות חז"ל, אך על פי עדות מסוף המאה ה-11 קברו שכן באזור דלתון, החל מראשית המאה ה-13 קברו מצוין בעמוקה הסמוכה.
המצבה בעמוקה

==ראו גם==
* תרגומי התנ"ך
* תרגום התורה המיוחס ליונתן

==לקריאה נוספת==
* אוצרות חז"ל על תרגום המיוחס לרבי יונתן בן עוזיאל, הרב אלחנן יעקב דוד הכהן רבינוביץ', ה'תשפ"א 2021

==קישורים חיצוניים==

*
*
*
*[https://web.archive.org/web/20061216064613/http://www.messarim.co.il/Index.asp?CategoryID=87&ArticleID=38 יונתן בן עוזיאל], "מסרים מן העמק"
*[http://www.meirtv.co.il/site/content_idx.asp?idx=40042 יונתן בן עוזיאל], מתוך [http://www.meirtv.co.il/site/set.asp?id=22813 סדרת פינות על חכמי ישראל עם הרב אורי שרקי], באתר ערוץ מאיר.
* 
* [http://www.zefat.net/2008-11-18-12-41-51/ יונתן בן עוזיאל], באתר צפתנט
* [https://www.mytzadik.com/tzadik.aspx?id=568 התנא יונתן בן עוזיאל] באתר "MyTzadik"
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הדור הראשון לתנאים
קטגוריה:מתרגמי התנ"ך
קטגוריה:ארמית
פאולטה

פדרו מיגל כריירו רסנדס הידוע בשם פאולטה (נולד ב-28 באפריל 1973 בפונטה דלגאדו, האיים האזוריים) הוא כדורגלן עבר פורטוגלי ששיחק בתפקיד החלוץ, עד שפרש ביוני 2008, בגיל 35. 

לזכותו של פאולטה 88 הופעות במדי נבחרת פורטוגל ו-47 שערים, דבר שהפך אותו לשיאן הכיבושים של נבחרתו בכל הזמנים, עד ששיאו נשבר ב-5 במרץ 2014 על ידי כריסטיאנו רונאלדו.

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלני אשטוריל
קטגוריה:כדורגלני סלמנקה
קטגוריה:כדורגלני דפורטיבו לה קורוניה
קטגוריה:כדורגלני בורדו
קטגוריה:כדורגלני פריז סן-ז'רמן
קטגוריה:כדורגלני נבחרת פורטוגל
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:ספורטאים פורטוגזים בספרד
קטגוריה:ספורטאים פורטוגזים בצרפת
קטגוריה:פורטוגזים שנולדו ב-1973
באנרו

באנרו (Banaroo) היא להקת פופ באירופה שמוכרת בעיקר בשווייץ ובגרמניה. הלהקה הוקמה בשנת 2005.

הסינגל הראשון של הלהקה, "Dubi Dam Dam" יצא לאור ביוני 2005. ביולי אותה שנה יצא לאור האלבום "Banaroo's world" שזכה להצלחה באוסטריה ובגרמניה. באוגוסט 2005 יצא לאור האלבום "Space Cowboy". בדצמבר 2005 יצא לאור האלבום "Christmas world" שכלל גם שירי חג מולד ושירים אחרים.

בשנת 2008 התפרקה הלהקה אך חזרה לפעול מחדש בשנת 2013.

==חברי הלהקה==

*רוברט "בובי" דיסאווגיב נולד ב-13 באוקטובר 1982 במונסטר, הולנד.

*סטפני "סטפי" דרייר נולדה ב-21 בינואר 1982 בויימאר, גרמניה.

*קתרין "קט" גיסלר נולדה ב-19 במרץ 1987 בהמבורג, גרמניה.

*ויטוריו "ויטו" מרגו נולד ב-12 בפברואר 1980 בסנט ניקולס, בלגיה.

==דיסקוגרפיה==
===סינגלים===
* 2005:"Dubi Dam Dam"
* 2005:"Space Cowboy"
* 2005:"Coming Home For Christmas"
* 2006:"Uh Mamma"
* 2006:"Sing And Move"

===DVD===
2005:"Banaroo- Der Film".

==קישורים חיצוניים==
* 

קטגוריה:להקות פופ
קטגוריה:להקות גרמניות
אבא מרי הירחי

רבי אַבָּא מָרִי בַּר מֹשֶׁה הַיַּרְחִי, הנקרא גם דון אסתרוק, היה חכם יהודי פרובנסלי בן סוף המאה ה-13. עמד במרכז פולמוס סוער בין הרשב"א לחכמי פרובנס על אודות לימוד הפילוסופיה. כינויו, הירחי, על שם עירו, לוניל (ירח בצרפתית), בדומה לבן עירו הקדום יותר רבי יצחק ירחי.

== קורות חייו ==
אבא מרי נולד באמצע המאה ה-13 בלוניל לרבי משה ב"ר יוסף, בנו של החכם רבי משולם בן יעקב מלוניל. רבי אבא מרי עסק בתלמוד, כמו גם בפילוסופיה יהודית. הוא למד את כתבי הרמב"ם והעריך אותו, אך צעד בעקבות דרכו הפילוסופית של הרמב"ן.

כאשר התיישב בעיר מונפלייה ("מונטשפלייר" בכתיב דאז), גילה בה כי חלק מהחכמים והדרשנים, בייחוד אלו שהיו חסידי הרמב"ם ועסקו בהגותו, הוסיפו לספרות הרבנית המקובלת גם פילוסופיה אריסטוטלית, עד כדי דרשנות אלגורית של התורה ושלילת חידוש העולם והנסים. הוא חשש שדרך זו, כמו גם ההשוואה בין אריסטו למשה רבנו, תגרום לערעור האמונה. יחד עם שני האחים למשפחת וידאל קרא לעזרת הרשב"א, מחכמי ספרד וגדול חכמי היהודים בדור (גם בעיני אנשי פרובנס), וזה שלח (בשנת ה'ס"ד (1304) אגרות לחכמי ישראל בספרד ובפרובנס לחקור את הנושא, על מנת לבדוק אם להטיל חרם על לומדי הפילוסופיה.

על אגרות אלו קיבל הרשב"א כתבי מחאה רבים מבני פרובנס ומאחרים. בראותו זאת פנה רבי אבא מרי לגדול חכמי אשכנז, הרא"ש, שהיגר זמן מועט לפני כן לספרד, כדי שיפעל בנושא אצל הרשב"א. בעקבות זאת, יצא חרם חמור מבית דינו של הרשב"א, בשבת חזון, ד' באב של שנת ה'ס"ה (1305), על כל המפיצים דעות פילוסופיות ה"מגלות פנים בתורה שלא כהלכה". כן נגזר חרם למשך 50 שנה על המלמדים פילוסופיה לבחורים למטה מגיל 25, ונגזרה שרפה על הספרים המוציאים את דברי התורה מפשטה.

בעקבות החרם פשט פולמוס הרבנים אודות לימוד הפילוסופיה במונפלייה, בין תומכי לימוד הפילוסופיה, בראשות רבי יעקב בן מכיר אבן תיבון, לבין רבי אבא מרי ואנשיו. הרדיפות ההדדיות הגיעו לידיעת השלטון הצרפתי, וזה פעל לטובת תומכי הפילוסופיה. כך נאלצו רבי אבא מרי ואנשיו לעזוב את מונפלייה והתיישבו בארל.

לאחר גירוש יהודי צרפת על ידי פיליפ הרביעי, מלך צרפת, בשנת ה'ס"ו (1306), התיישב אבא מרי בפרפיניאן, ופרסם את האגרות שנשלחו בין הצדדים במהלך הפולמוס בספר בשם "מנחת קנאות", אשר בעיקר בזכותו הוא נודע, אף כי חיבר חיבורים נוספים ופיוטים. מן הספר עולה כי ניסה בשלב כלשהו להעתיק את מגוריו לספרד אולם הדבר נבצר ממנו והוא חזר לארל.

ידועות לנו תשובות שהשיב בשנים האלה, הפרושות לאורך כעשרים שנה.

בתשובה משנת ה'צ"ז (1337) מוזכר שמו בצירוף ברכת המתים, משמע לא היה חי בשנה זאת.

== לקריאה נוספת ==
* בנימין זאב בנדיקט, "לתולדותיו של מרכז התורה בפרובאנס", מרכז התורה בפרובאנס, אסופת מאמרים, מוסד הרב קוק, ירושלים תשמ"ה, עמ' 1–33.
* יעקב אבישי, אלף אישים, עמ' 8

== קישורים חיצוניים ==
* 
* 
* 
* 
* [https://www.youtube.com/watch?v=l6OFHVcE1vQ הרצאה אודותיו מאת ד"ר פנחס רוט]
;ספרו
* 
* [http://www.sefaria.org/Minhat_Kenaot מנחת קנאות] טקסט מוקלד באתר [http://www.sefaria.org/ Sefaria]
* 
* 

== הערות שוליים ==

קטגוריה:חכמי פרובנס
קטגוריה:מגורשי צרפת
קטגוריה:פולמוס לימוד הפילוסופיה
קטגוריה:צרפתים במאה ה-14
קטגוריה:פליטים יהודים
צ'אק מוזלי

צ'ארלס הנרי "צ'אק" מוזלי השלישי (אנגלית: Charles Henry "Chuck" Mosley III; 26 בדצמבר 1959 - 9 בנובמבר 2017) היה זמר אפרו-אמריקאי, הסולן המקורי של להקת פיית' נו מור.

הוא שר באלבום הבכורה של הלהקה We Care a Lot ובאלבום השני Introduce Yourself.

== חייו ==
מוזלי נולד בהוליווד, קליפורניה וגדל בשכונת סאות' סנטרל הענייה של לוס אנג'לס. שם התיידד עם הבסיסט בילי גולד והקים עמו להקת חובבנים. לאחר התפרקות צמד זה הקים גולד את פיית' נו מור, ומוזלי חבר ללהקת Haircuts that Kill. בין 1984 ו 1985 הוא עזב להקה זו וירש את קורטני לאב בתפקיד הזמר של פיית' נו מור.

בשנת 1988 פוטר מהלהקה בשל התמכרותו החמורה לסמים והתנהגותו הבעייתית, שהידרדרה לחילופי מהלומות עם הגיטריסט "ביג" ג'ים מרטין. כמו כן, העלו חברי הלהקה טענות על יכולתו הקולית המוגבלת ועל כך שבזבז את הכסף שניתן לו בעבור שיעורי פיתוח קול על מתאדון. החליף אותו בלהקה מייק פאטון.

לאחר עזיבתו את פיית' נו מור, הוא היה זמר וגיטריסט בלהקת Cement ולהקות שוליים אחרות. לאחר מכן עבד כטבח בקליבלנד, אוהיו. בנובמבר 2017 נפטר.

==קישורים חיצוניים==

* 

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים אמריקאים
קטגוריה:מוזיקאי רוק
קטגוריה:מוזיקאי מטאל
קטגוריה:זמרי מטאל אמריקאים
קטגוריה:פיית' נו מור
קטגוריה:אמריקאים שנולדו ב-1959
קטגוריה:אמריקאים שנפטרו ב-2017
לי את גליק

לי את (ליאת) גליק (נולדה ב-27 במרץ 1972) היא שחקנית ישראלית.

== ביוגרפיה ==
אביה של גליק, שהיה רופא, נפטר כשהייתה בת 7. למדה בסטודיו למשחק ניסן נתיב. במהלך לימודי זכתה במספר מלגות, ביניהן מלגת קרן שרת ומלגת עדנה פלידל. בשנת ב-2006 והחלה ללמוד קולנוע ובימוי בבית הספר מנשר לאמנות. סרט הגמר הקצר שלה, "לילה בהיר", התקבל לפסטיבל הסרטים הבינלאומי בברלין בשנת 2012 בקטגוריית "סרטים העוסקים בילדים ונוער".

בשנת 1995, לאחר שסיימה את לימודי המשחק, שיחקה בתיאטרון הקאמרי בהצגות: "הקמצן", "קפריסין", "סיפור משפחתי", "כטוב בעיניכם", "חיכיתי רק לך", "השחקן", "רצח", "חברות הכי טובות" ו"הורדוס". ב-2010 שיחקה בהצגה "תיבת נח".

===בקולנוע ובטלוויזיה===
ב-1996 גילמה את תום בסרט הקולנוע "לנגד עיניים מערביות" של יוסף פיצ'חדזה, ועל משחקה בסרט זה זכתה בפרס וולג'ין. 

ב-1998 החלה לגלם את איילה בסדרת הטלוויזיה "20 פלוס". 

ב-2000 גילמה את דינה בסרטו של עמוס גיתאי "כיפור".

ב-2001 גילמה את סיגל בסרט הטלוויזיה של אריאל טלפלר "מונדיאל" המספר על אוהד כדורגל המתקשה לבחור בין חברתו לשידורי המונדיאל; השתתפה בסדרת הטלוויזיה שביים אורי ברבש "המכון" המספר על מכון לטיפול פסיכולוגי בו המטפלים מנסים דרך הטיפול לתקן את העולם; וגילמה את דפנה מלמד אבני בסרטו של צחי גראד "ג'ירפות".

ב-2002 השתתפה בסדרת הטלוויזיה "101" שביים חגי לוי; וגילמה את ד"ר טליה דותן בסדרת הטלוויזיה "טיפול נמרץ". באותה השנה עברה להתגורר בניו יורק, שם שיחקה בהצגות באוף ברודוויי.

ב-2006 גילמה את יעל בסרטו של אורי ברבש "מלח הארץ".

ב-2007 שיחקה בסרט "ביי ביי לאהבה" של איילת דקל. ב-2009 גילמה את אדווה בסרטה של טלי שלום עזר "סרוגייט" ושיחקה בסרט "לנשום אוויר" של אורנה לוי. 

ב-2010 שיחקה בסרט הגמר של אלעד זכאי "בן חוזר הביתה".

ב-2012 שיחקה בסרט "מלח ים", בבימויו של איתי לב.. 

ב-2016 כיכבה בתפקיד הראשי בסרט "פעם הייתה ילדה", בבימויה של נטלי קפלן. הסרט הוצג בפסטיבלים ביוון, הודו, איטליה, ברזיל וישראל.

==קישורים חיצוניים==

* 
* 
* 

==הערות שוליים==

קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות בית ספר מנשר לאמנות
קטגוריה:בוגרי בית ספר מנשר לאמנות
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנולדו ב-1972
קטגוריה:ישראלים שנולדו ב-1972